તમે અપરાધથી, પાપથી, દોષથી કે ભૂલથી બચવા માગો છો? એ તમામ પ્રત્યે તમારું મન જો કોમળ હશે કે કૂણું હશે તો એનાથી દૂર રહેવાનું કે પાછા ફરવાનું પરાક્રમ તમે નથી જ દાખવી શકવાના. તમને ખ્યાલ હશે કે શરીરના હાડકાના ટુકડે-ટુકડા થઈ ગયા હોય એવા દર્દીનું મર્દાનગી સાથે ઓપરેશન કરી શકતો ડોક્ટર પોતાના સગા દીકરાના હાથ કે પગના મામુલી ફ્રેક્ચરનું ઓપરેશન નથી કરી શકતો. કારણ? પોતાના દીકરા પ્રત્યેની મનની કૂણી લાગણી! કૂણું મન, હાથને કૂણા પાડી દે છે અને એ સ્થિતિમાં દીકરાના ઓપરેશન માટે ડોક્ટર લાચાર બની જાય છે.